  Наталья Тетерина 6-тӥ тулыспалэ Сарапулын Кам котырысь калыкъёслэн но вӧсьлыкъёслэн историзылэн музеез усьтӥськиз. Кызьы ивортӥз журналистъёслы Сарапул епархиысь вашкалаез утись Виктор Ерастов, юртэз, кытчы интыяськиз музей, епархилэн асъетаз кылем арын берыктӥзы. Ми возьматӥм со йӧскалыкъёсты, кудъёсыз Кам котырын тросэн уло. Со башкиръёс, бигеръёс, поръёс, ӟучъёс но, валамон, удмуртъёс Виктор Ерастов, Сарапул епархиысь вашкалаез утисьМузей кылдытонъя ӵектос Росси азьмуртлэн гратъёсъя фондысьтыз 11 миллион манет утӥз. Коньдонлэн куиньмос люкетэз вуиз ни. Сарапулын Кам котырысь калыкъёслэн но вӧсьлыкъёслэн историзылэн музеез усьтӥськиз Выль музейын экспозициосын ялан ужась кык залъёс но ялан ужась вить адӟытонъёс интыяськемын. Виктор Ерастов верамъя, та огшоры музей ӧвӧл, та интерактив вӧлмет. Ми сиськонние пырим ке — со огшоры кафе ӧвӧл, кытын музейлэн ужасьёсыз ӵукна сиськозы но нуназеялозы. Та инты, кытын Кам котырысь калыкъёслэн сиён-юонзыя дышетонъёс ортчылозы Виктор Ерастов, Сарапул епархиысь вашкалаез утисьМузейын 4 сюрс пала экспонатъёс. Соосты карын улӥсьёс, йӧскалык огазеяськонъёслэн ёзчиоссы но черкын ужасьёс кузьмазы. Православилэн залаз тӥ адӟоды 1952-тӥ арлэсь православной дырпуссэ, кытын черк праздникъёс пӧлы пыртэмын Бадӟым Октябрь революци, солэн ар тырмонэз. Со дыре ик вӧзаз кылле самиздатлэн бамез, куке вӧсяськон текстъёсты адямиос ог-огзылы сётъязы Виктор Ерастов, Сарапул епархиысь вашкалазэ утисьЭшшо одӥгез аспӧртэмлыко арбери — Пимен патриархлэн панагиез (гадь вылын нуллон обросэз — ред.), сое музейлы Удмуртиысь но Ижысь Викторин митрополит кузьмаз. Виктор Ерастовлэн кылъёсызъя, музейлэн ужпумез черке кыскон бордын ӧвӧл. Со лулчеберетъя но югдытонъя ужез нуоз. Тодэ вайытом, Сарапулын Прикамьеысь калыкъёслэн но вӧсьлыкъёслэн историзылэн музеез усьтӥськоз шуыса гудырикошконэ тодмо луиз. Тегъёс: Лулчеберет Туризм Сарапул Удмуртия история вӧсьлык йӧслыкъёс Удмуртиысьтуризм  